በትግራይ ክልል ወቅታዊ ሁኔታ ላይ በተሰጠ መግለጫ የምሁራን አስተያየት
ዶ/ር ደብረጽዮን ካነሷቸው ነጥቦች መካከል ጥቂቶቹን ለመጥቀስ ያህል በትግራይ ላይ ብዙ መረባረብ ቢኖርም ሰላማችንን ለመጠበቅ በመቻላችን ልንቋቋመው ችለናል ብለዋል።ትግራይ ውስጥ በጊዜ ብድር ያለመክፍል ችግር እንዳለም አንስተዋል። ለአርሶ አደሮች ከፌዴራል መንግሥት ብድር የሚሰጠው በክልል ዋስትና በመሆኑ በጊዜ አልተከፈለም በሚል ፌደራል መንግሥት ለትግራይ ክልል ከሚመድበው ባጀት 200 ሚልዮን ብር ቆርጧል። ገናም እንደሚቀንስ ተናግሯል ብለዋል ዶ/ር ደብረጽዮን። ዶ/ር መሐሪ ታድያ መንግሥት ራሱ ከቻይና የተበደረውን ብድር መክፈል አቅቶት የክፍያ ማራዘምያ እየጠየቀ ባለበት ሁኔታ የትግራይ ገበሬ ብድሩን ባለመክፍሉ የክልሉን ባጀት መቁረጥ ተገቢ አይደልም ብለዋል።ዶ/ር መሐሪ ረዳኢ በአዲስ አበባ ዩኒቨርሲቲ የህግ መምህር ናቸው። አቶ ገብሩ አስራት ደግም የዓረና ትግራይ ለሉዓላዊንትና ለዲሞክራሲ እንዲሁም የመድረክ አመራር አባል ናቸው።  